Document ID: 31997L0019

Direktiva Komisije 97/19/ES
z dne 18. aprila 1997
o prilagoditvi tehničnemu napredku Direktive Sveta 70/221/EGS o približevanju zakonodaje držav članic o posodah za tekoče gorivo in zaščiti pred podletom od zadaj za motorna in priklopna vozila
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/221/EGS z dne 20. marca 1970 o približevanju zakonodaje držav članic o posodah za tekoče gorivo in zaščiti pred podletom od zadaj pri motornih in priklopnih vozilih [1], kot je nazadnje spremenjena z Direktivo Komisije 81/333/EGS [2], zlasti člena 3,
ker je Direktiva 70/221/EGS ena od posamičnih direktiv za postopek ES-homologacije, ki je bil uveden z Direktivo Sveta 70/156/EGS z dne 6. februarja 1970 o približevanju zakonodaje držav članico homologaciji motornih in priklopnih vozil [3], kot je nazadnje spremenjena z Direktivo 96/79/ES Evropskega parlamenta in Sveta [4]; ker se torej določbe Direktive 70/156/EGS o sistemih, sestavnih delih in samostojnih tehničnih enotah vozil uporabljajo za Direktivo 70/221/EGS;
ker je zlasti členu 3(4) in členu 4(3) Direktive 70/156/EGS predpisano, da ima vsaka posamična direktiva priložen opisni list, ki vsebuje ustrezne podatke iz Priloge I k Direktivi 70/156/EGS, in tudi certifikat o homologaciji na podlagi Priloge VI k Direktivi 70/156/EGS, da bi bila homologacija lahko računalniško podprta;
ker se te spremembe in dopolnitve nanašajo samo na upravne določbe, ki jih vsebuje Direktiva 70/221/EGS; ker torej ni treba razveljaviti obstoječih homologacij po Direktivi 70/221/EGS niti preprečiti registracije, prodaje in začetka uporabe novih vozil, na katera se takšne homologacije nanašajo;
ker so ukrepi, predpisani v tej direktivi, skladni z mnenjem Odbora za prilagajanje tehničnemu napredku, ki je bil ustanovljen z Direktivo 70/156/EGS,
SPREJELA NASLEDNJO DIREKTIVO:
Člen 1
Direktiva 70/221/EGS se spremeni, kakor sledi:
1. Člen 1 se nadomesti z naslednjim besedilom:
"Člen 1
V tej direktivi ‚vozilo‘ pomeni vsako motorno vozilo, namenjeno za uporabo na cesti, z nadgradnjo ali brez nje, z vsaj štirimi kolesi in z največjo konstrukcijsko določeno hitrostjo večjo od 25 km/h, in njegova priklopna vozila razen tirnih vozil, kmetijskih in gozdarskih traktorjev ter vseh delovnih strojev.;"
2. Člen 2 se spremeni kakor sledi:
(a) v odstavku 2 se besedilo:
"v smislu člena 9a Direktive 70/156/EGS in ki je bila vgrajena skladno z zahtevami točke II.5 Priloge."
nadomesti z besedilom:
"v smislu člena 2 Direktive 70/156/EGS in ki je bila vgrajena skladno z zahtevami točke 5 Priloge II.";
(b) v odstavku 3 se besedilo:
"v smislu člena 9a Direktive 70/156/EGS, ustreza zahtevam, opredeljenim v Prilogi."
nadomesti z besedilom:
"v smislu člena 2 Direktive 70/156/EGS, izpolnjuje ustrezne zahteve, opredeljene v Prilogi II";
3. Člen 2a se spremeni kakor sledi:
(a) v odstavku 2 se besedilo:
"v smislu člena 9a Direktive 70/156/EGS in ki je bila vgrajena na vozilo skladno z zahtevami, določenimi v točki II.5 Priloge."
nadomesti z naslednjim besedilom:
"v smislu člena 2 Direktive 70/156/EGS in ki je bila vgrajena na vozilo skladno z zahtevami iz točke 5 Priloge II";
(b) v odstavku 3 se besedilo "člena 9a" nadomesti z besedilom "člena 2".
4. V členu 2b se besedilo "v točkah II.2.1 in II.2.2 Priloge" nadomesti z besedilom "v točkah 2.1 in 2.2 Priloge II";
5. V členu 3 se besedilo "točke I" nadomesti z besedilom "Priloge I";
6. Priloga se nadomesti s Prilogo k tej direktivi.
Člen 2
Države članice po 1. oktobru 1997
- ne podeljujejo več ES-homologacije na podlagi člena 4(1) in, če to pride v poštev, člena 4(4) Direktive 70/156/EGS in
- lahko zavrnejo nacionalno homologacijo,
za nov tip vozila zaradi razlogov v zvezi s posodami za tekoče gorivo in zaščito pred podletom od zadaj oziroma za nov tip naprave za preprečevanje podleta od zadaj kot samostojne tehnične enote, če ne ustreza določbam Direktive 70/221/EGS, kakor je spremenjena s to direktivo.
Ta direktiva ne razveljavi homologacij, ki so bile podeljene po Direktivi 70/221/EGS, in ne prepreči razširitev takšnih homologacij skladno z direktivo, po kateri so bile prvotno podeljene.
Člen 3
1. Države članice sprejmejo zakone in druge predpise, potrebne za uskladitev s to direktivo, do 30. septembra 1997. O tem takoj obvestijo Komisijo.
Ko države članice sprejmejo te predpise, se pri tem sklicujejo na to direktivo ali pa se takšno sklicevanje navede ob njihovi uradni objavi. Postopek za takšno sklicevanje določijo države članice.
2. Države članice posredujejo Komisiji besedila temeljnih določb nacionalne zakonodaje, ki jih sprejmejo na področju, ki ga ureja ta direktiva.
Člen 4
Ta direktiva začne veljati dvajseti dan po objavi v Uradnem listu Evropskih skupnosti.
Člen 5
Ta direktiva je naslovljena na države članice.
V Bruslju, 18. aprila 1997

Labels: 7
8
15